लॉर्न माइकल्स प्रस्तुत करते हैं
मलिस्सा
ज़ोर लगाओ! हाँ! शाबाश!
अच्छा, एक और बार अच्छे से ज़ोर लगाओ!
तुम कर सकती हो, हॉली!
टेड, इसे कहो कि यह कर सकती है।
अच्छा, टेड कह रहा है कि तुम कर सकती हो, हॉली! हाँ।
जॉश
जिस रात वो मिले
आम तौर पर मैं एक किक मारता हूँ।
-अरे, सच में? -हाँ।
ठीक वहाँ पर।
मेरा मतलब, मैं तुम्हारे लिए कर सकता हूँ, अगर तुम चाहो।
नहीं, तीसरी क्लास से मैं अपनी किकिंग ख़ुद ही करती आ रही हूँ, तो...
क्या, तो बस एक किक और फिर बस जादू?
पूरे एक साल के बाद
जॉश।
यह मेरे जीवन का सबसे अच्छा साल रहा है।
मैंने कभी नहीं सोचा था मुझे कोई ऐसा मिलेगा जिसकी सोच मुझसे इतनी मिलती होगी।
तुम्हें पाकर ऐसा महसूस होता है जैसे कि मुझे एक चैंपियन और हमराज़ मिल गया।
मैं तुम्हें बिना कुछ सोचे सब बता सकती हूँ, बिना मुझे परखे, तुम हमेशा मेरा साथ दोगे।
आई लव यू। तो यह जाम हमारे नाम।
मुझे भी ऐसा ही महसूस होता है।
क्या?
"मुझे भी ऐसा ही महसूस होता है"?
हाँ। अब चियर्स कर लें?
आज हमारी पहली सालगिरह है।
मेरे ख़्याल से मैं कुछ ज़्यादा ख़ास की उम्मीद कर रही थी।
दख़ल देने के लिए माफ़ी चाहती हूँ। आप देखना चाहेंगी मीठे में क्या है?
बेशक़, क्यों नहीं?
सालगिरह मुबारक हो।
पूरे तीन सालों के बाद
"स्टेप्स टू अ ग्रेट रिलेशनशिप"
नहीं, यह मेरी है।
पूरे दो महीनों के बाद
तो, यह पवित्र दिलों की प्रेम राह है क्या?
तो, छह साल पहले, जोएना और मैंने
अपने आसपास देखा और हमें बेहद निराशा का सामना करना पड़ा।
इतने सारे रिश्तों में दरारें पड़ रही थीं।
पृथ्वी पर दिल टूट रहे थे।
तो मार्व और मैंने एक रास्ता निकाला
कि जोड़े दुनिया से अलग होकर फिर से एक-दूसरे के प्यार में बँध सकें।
इससे पहले कि आप जाएँ, हमने कुछ चीज़ें आपके लिए रखी हैं।
आपके प्रेम पिटारों में।
सबसे अहम है एक दिल
जिसे पवित्र चिपवा पत्थर पर नक्काशी करके बनाया गया और उसपर आपका नाम लिखा गया है।
हम चाहते हैं कि आप यह पत्थर हर रोज़ अपने हमदम को दें
और सोचें कि असल में अपना दिल किसी और को देने...
जॉश - मलिस्सा
-...के क्या मायने होते हैं। -ये बहुत अच्छे हैं।
मज़े से घूमें, पर रास्ते से ज़्यादा दूर ना जाएँ।
इस जंगल में फ़ोन का सिग्नल नहीं है,
और हम नहीं चाहते कि कोई जंगल में मारा जाए।
सही कहा।
सच में, पिछली बार कुछ लोग मर गए थे।
और सबसे ज़रूरी बात, याद रखें कि इस समय को
एक दूसरे के प्रति अपना प्यार बढ़ाने के लिए इस्तेमाल करें।
और बादलों की चिंता ना करें।
मौसम विभाग का कहना है कि मौसम जल्द साफ़ हो जाएगा
और बाकी के हफ़्ते में धूप के सिवाय कुछ नहीं होगा।
-मेल! -मुझे अकेली छोड़ दो!
मैंने बस इतना कहा कि हमें हाइक छोड़ देनी चाहिए।
मैंने अपने बारे में थोड़ी ना कहा था। बस हाइक के लिए कहा था!
मेरा मतलब, चलो भी, हमें गुम हुए घंटों बीत गए हैं,
हमारे फ़ोन काम नहीं कर रहे, हम गीले हो गए हैं और हालत दयनीय है,
तुम मुझसे पता नहीं क्यों ख़फ़ा हो गई हो।
-"पता नहीं क्यों"? -अच्छा।
तुमने मेरा दिल गुम कर दिया।
मैंने तुम्हें अपना दिल दिया और तुमने उसे गुम कर दिया।
मेल, वह एक पत्थर था।
वह एक उपमा थी।
जब मैंने वह तुमको दिया तो मैंने उसमें अपना प्यार भरा था।
पक्का मैंने वह तुम्हें वापस नहीं किया था?
अपना बैकपैक देखो, क्योंकि मैं तुम्हें बता रहा हूँ, मैं...
तो फिर मेरे पास तुम्हारा दिल क्यों है?
ठीक है, तो... तो क्या क्या तुम चाहती हो मैं उसे ढूँढने जाऊँ?
ठीक है, जाता हूँ। मैं उस अजीब से दिल के आकार वाले पत्थर
के लिए यह पूरा जंगल छान मारूँगा। यही चाहती हो ना तुम?
हाँ।
जान, बस एक पत्थर ही तो है।
यह सब करने का क्या फ़ायदा अगर तुम्हें इसमें कोई कोशिश ही नहीं करनी?
मुझे पता भी नहीं इस सबका क्या मतलब है।
तुम हमारे रिश्ते को बेहतर नहीं बनाना चाहते?
हमारा रिश्ता ठीक है।
यह... ठीक है।
हर चीज़ को एकदम सही होना ज़रूरी क्यों है?
बस काफ़ी क्यों नहीं हो सकता?
अच्छा। हाँ। बस यही सोचते रहो कि सब ठीक है, है ना?
क्योंकि यह आसान तरीका है।
यह तो हद हो गई।
रुको। वह क्या है?
-चर्च की घंटियाँ? -तुम्हें भी सुनाई दीं?
तुम्हें कभी चर्च की घंटियाँ सुनाई देती हैं जो किसी और को ना सुनाई दें?
उस पुल के पार ज़रूर कोई शहर होगा।
तुम्हें भी पुल दिखाई दे रहा है?
अरे, हम अभी भी वही कर रहे हैं?
यह तो अजीब बात थी।
बारिश बंद हो गई।
"शमिगाडून"?
हम हमेशा शांति और ख़ुशी के लिए प्रयास करते हैं
बशर्ते उनके टॉयलेट काम करते हों, मैं चलने को तैयार हूँ।
और ये सब नक़ली पौधे कैसे हैं?
शायद वो पानी बचा रहे हों।
अच्छा...
यह क्या है?
और संगीत हर तरफ़ से क्यों आ रहा है?
स्वागत है हमारे छोटे से शहर में
जहाँ बस दोस्त ही दोस्त मिलेंगे
और कभी ना मिलेगा कोई गुस्से में
हेलो, दोस्तो।
हेलो, पीट।
कह सकते हैं पक्का सोच रहे हो तुम क्या कहते हैं हम
इस ख़ूबसूरत, गज़ब जादुई सी दुनिया को
क्या हो रहा है?
ये लोग पर्यटकों के लिए यह करते होंगे। जैसे कोलोनियल विलियम्स्बर्ग में करते हैं।
शमिगाडून
जहाँ सूरज चमकता है जुलाई से जून
और हवा है मीठी जैसे हो मैकरून
शमिगाडून
अच्छा, हमने इसके टिकट नहीं लिए। मैं दोबारा बोल रहा हूँ, हमारे पास टिकट नहीं हैं।
चुप करो। उन्हें गाने दो।
शमिगाडून
जो एक कोकून के जैसा गर्म और सुरक्षित है
और शरद पूर्णिमा के चांद की तरह हम सबके दिल जगमग हैं
शमिगाडून
जहाँ के मर्द मर्द हैं और गायें गायें हैं
और किसान हँसते हुए हल चलाते हैं
और ऊँचे पेड़ हैं और हम इसे कहते हैं शमिगाडून
चलो भी, कितना दिलकश है।
दिलकश? यह तो "विकर मैन" जैसा है।
हमारी स्कूल टीचर हैं एम्मा टेट बच्चों को विराम चिन्ह वह सिखाती हैं
28 पर भी अविवाहिता हैं
शमिगाडून में
फ़ार्मर मैकडॉना तरसे बेटे को, पर हुई सभी बेटियाँ, सुनो दोस्तो
इन्हें हाथ लगाया तो देना होगा मेरी बंदूक को जवाब
शमिगाडून में
-आऊ! -सॉरी, पीट!
लैरी बीन फ़ायरमैन हमारा है
हेलेन प्रिट गायक मंडली चलाती है
बीमारों का इलाज डॉक के पास है
वह नाकाम हो, तो मैं करता हूँ काम
वह नाकाम हो, तो यह है यहाँ
पीट ठीक तो है ना?
हेनरी ब्राउन बर्फ़ लाता है
मैडम वीना सलाह देती है
उस झोंपड़ी में ब्यूफ़र्ड रिग्स है
मैं करता हूँ सूअरों के साथ काम
यह करता है सूअरों के साथ काम
मेयर आ गए हैं!
यह कभी ख़त्म नहीं होने वाला।
मेयर आ गए।
शमिगाडून का मेयर होने के नाते
मुझे लगता है मुझे ज़ोर देकर कहना चाहिए
हमारा नारा है
"हम हमेशा शांति और ख़ुशी के लिए प्रयास करते हैं"
हमारा नारा है
"हम हमेशा शांति और ख़ुशी के लिए प्रयास करते हैं"
पर...
मिसेज़ लेटन आ गईं।
अगर शमिगाडून को है टिके रहना
इसे रखना होगा सुंदर और पावन
जिस ज़मीन पर हमारे पुरखों ने कदम रखे थे
हमेशा ईश्वर के नियमों का पालन करें
सभी!
शमिगाडून!
जहाँ हर दोपहर बजती हैं चर्च की घंटियाँ
और वेल्स फ़ार्गो वैगन लाई थी मेरा नया हार्पून
शमिगाडून
-आऊ! -सॉरी, पीट।
जहाँ एक मर्द सपने देख सकता है, बड़े से बड़े सपने भी
और उसके साथ हो सकती है कोई भी लड़की
और सबके लिए है उम्मीद चाहे हों बड़े या छोटे
कोई मीन मेख नहीं, लेकर आना अपना छाता
और हम इसे कहते हैं
शमिगा
शमिगा, शमिगा, शमिगा, शमिगा
एस-सी-एच-एम-आई-जी-ए-डी-ओ-ओ-ओह!
शमिगाडून!
वाह! तुम लोगों ने कमाल कर दिया!
-अब हम चलें? -अभी?
तुम तो जानती हो मुझे म्यूज़िकल से कितनी नफ़रत है।
असली ज़िंदगी में लोग ऐसे ही गाने नहीं गाने लग जाते।
तुमको जादुई हथौड़ों से तो फ़र्क नहीं पड़ता जो आवाज़ देने पर तुम्हारे पास आ जाते हैं।
वह एकदम अलग बात है।
थॉर तूफान का देवता है, और जब वह बुलाता है तो मयोनीर बेशक़ वापस आ जाता है।
-कैसे हैं, दोस्तो? -अरे, नहीं।
प्लीज़ मुझे उन कलाकारों के साथ बात करने को मत कहना।
तुम्हें पता है ना मुझे कितनी नफ़रत... हेलो! मेयर जनाब।
शमिगाडून में स्वागत है।
मेयर एलोइशयस मेनलव आपकी सेवा में हाज़िर है।
और यह मेरी बीवी है, फ्लोरेंस।
यह लो, एक बटन लो।
मैं फिर से निर्विरोध लड़ रहा हूँ।
पर बटन किसे पसंद नहीं?
-मैं मलिस्सा हूँ। यह जॉश है। -आपसे मिलकर ख़ुशी हुई।
आप शमिगाडून सराय में रहेंगे, बेशक़।
ओह, आपको वहाँ बहुत अच्छा लगेगा। एलोइशयस और मैं अपने हनीमून पर वहीं रहे थे।
हालांकि हम उस रात ज़्यादा सो नहीं पाए
क्योंकि पीछे आँगन में मुर्गे रात भर बोलते रहे।
-अच्छा। -दरअसल, हम बस जाने ही वाले थे, तो...
पता है, हम कई दिनों से ज़मीन पर सो रहे हैं,
तो हम एक असली बिस्तर को कैसे जाने दें?
तो ठीक है फिर।
कार्सन। सराय में जाओ
और हार्वी से कहना कि हमारे दो ख़ास मेहमान चेक इन करने वाले हैं।
जी, सर, मेयर जनाब।
आप दोनों की जोड़ी अद्भुत और ख़ूबसूरत है।
शादी की अँगूठी नहीं है, अच्छा।
-अरे, नहीं, हमारी शादी नहीं हुई है। -बेशक़ नहीं।
-सच में? -क्या?
वैसे, मैं मिल्ड्रेड लेटन हूँ,
और यह मेरे पति, पादरी लेटन हैं।
कँधे पीछे रखो, हॉवर्ड, जैसे तुम्हारा कोई लक्ष्य है।
उम्मीद है आप लोग रविवार तक रुक सकेंगे।
आप सभा में आएँगे तो बहुत अच्छा लगेगा, उस दिन बहुत ख़ास होगी।
मैं आपसे वादा कर सकता हूँ हम उससे बहुत पहले चले जाएँगे।
-तो, यह सराय कहाँ है? -आह, इस तरफ़।
सुनो। अच्छे से बर्ताव करो। वे कोशिश कर रहे हैं।
और यह एक तरह से आधुनिक है।
मेरा मतलब, तुमने कलाकारों को देखा था।
कोई जात-पात का भेदभाव नहीं है।
हाँ, पर मुझे यह भी एहसास हो रहा है
कि पादरी की बीवी को हमारी जात-पात देखकर अच्छा नहीं लगा।
क्या कहती हो, नन्ही गुड़िया?
जीवर भर का रोमांच चाहिए?
पहली बार की टिकट मेरी तरफ़ से।
तुम ज़रा दूर ही रहो, डैनी बेली।
तुम जैसों के बिना यह शहर काफ़ी अच्छी जगह होगी।
अब, मिसेज़ लेटन, आपका मतलब यह नहीं है।
अरे, हाँ, यही है।
तुम एक गुंडे, बदमाश के अलावा कुछ नहीं हो,
और, मेरी हीब्रू अच्छी नहीं, पर तुम किसी काम के नहीं हो।
जाओ, वह रही सराय।
इस बेकार के कार्निवल के चक्कर में अपना समय और मत ख़राब करो।
हाँ, लगता है शहर के गुंडे का तुम पर दिल आ गया है।
-लगता है मुझे उसे दुरुस्त करना होगा। -अरे, मुझे वह देखना अच्छा लगेगा।
प्यार की सुरंग - सीधे आ जाइए!
शमिगाडून सराय
इंतज़ार करवाने के लिए माफ़ी चाहूँगा।
आप वही पर्यटक होंगे जिनके बारे में सब बात कर रहे हैं।
-लगता है आपको एक कमरा चाहिए। -दो कमरे।
ये शादी-शुदा नहीं हैं, हार्वी।
और मुझे यक़ीन है ऐसी बातों के बारे में तुम्हें शहर के नियमों की जानकारी होगी।
हाँ। हाँ, बेशक़, मिसेज़ लेटन।
दो कमरे।
अच्छा, समझ गया।
आप पादरी की बीवी हैं और हम पाप कर रहे हैं।
ऐसा है, "अरे, हम नरक में जा रहे हैं!"
बस एक कमरा, प्लीज़।
सॉरी, सर। शहर के नियम तो मानने होंगे।
अच्छा, सुनो, हार्वी सरायवाले।
मैं थका हुआ हूँ और सच कहूँ तुम्हारे इस नाटक में
-शामिल होने की मेरी कोई... -जॉश, अपना ख़ून मत जलाओ।
बस एक रात की बात है। हम दो कमरे ले लेंगे।
बढ़िया। उसका एक डॉलर हो गया।
ठीक है। हाँ।
अच्छा।
यह रहा दो कमरों के लिए एक डॉलर।
आपकी कृपा के लिए शुक्रिया।
यह तो हद है।
तो बात साफ़ करें, तुम गुस्से हो क्योंकि दो कमरों का केवल एक डॉलर देना पड़ा?
नहीं, मैं बस...
मुझे यह नाटक खेलने में कोई दिलचस्पी नहीं कि हम पुराने वक़्त में जी रहे हैं।
अच्छा, मैं तुम्हें बताना नहीं चाहती कि इस बारे में तुम्हें क्या महसूस करना चाहिए,
पर क्या तुम अलग महसूस कर सकते हो?
मुझे बस अपनी गर्लफ़्रेंड के साथ एक कमरा चाहिए
जहाँ वाई-फाई हो और मैं यैंकीज़ गेम के स्कोर देख सकूँ
और अपनी ई-मेल पढ़ सकूँ।
सॉरी, जनाब। डाक वाली गाड़ी अगले हफ़्ते तक यहाँ पहुँचने वाली नहीं।
-मुझे तुमसे नफ़रत है। -अच्छा।
आप लोग कमाल के हैं।
अच्छा, मान लिया, यह जगह थोड़ी पागल सी है।
शुक्रिया। मेरे लिए यह अहम है कि हमें एक जैसी चीज़ों से नफ़रत हो।
जानती हूँ, जान। मुझे भी।
देखो, माफ़ करना मैं इस सबको लेकर इतना ज़्यादा बोल गया।
काश ये सब लोग मर जाएँ। क्या ऐसा सोचना ग़लत है?
ठीक है।
सुनो। पता है मैं क्या करना चाहती हूँ?
मैं गर्म पानी से देर तक नहाऊँगी और फिर शायद प्यार की सुरंग में जाऊँगी।
-सच में? -मुझे पता है, घिसा-पिटा है,
पर और करने को है भी क्या, है ना?
शायद वह थोड़ा रोमांटिक हो।
ठीक है। तुम्हें 7:00 बजे लेने आ जाऊँगा।
मैं इंतज़ार करूँगी।
और, सुनो, पता है, हमारे पास दो कमरे हैं
तो इसका मतलब यह नहीं कि हमें दोनों कमरे इस्तेमाल करने होंगे।
पता है मैं क्या सोच रही हूँ?
मुझे इस जगह से नफ़रत है।
-7:00 बजे मिलती हूँ। -इंतज़ार नहीं कर सकता।
जॉश?
जॉश।
प्यार की सुरंग
गुड ईवनिंग, मिस।
गुड ईवनिंग, मिस्टर।
मुझे नहीं लगता हमारा परिचय ठीक से हुआ था।
मेरा नाम डैनी है।
-डैनी बेली। -हाँ, वह बदमाश।
मेरा नाम मलिस्सा है। गिम्बल।
यह जगह रात को बहुत ख़ूबसूरत लग रही है।
अकेली जगह ही ख़ूबसूरत नहीं।
मेरी पेशकश अभी भी हाज़िर है।
पहली टिकट मेरी तरफ़ से। दूसरी भी।
अरे, नहीं, मैं बस यहाँ देखने आई हूँ।
तुम अजीब बंदी हो।
वाह, इन कलियों को तो देखो।
साल के इस वक़्त बहुत गिरती हैं।
जब भी हवा चलती है।
तो। तुम्हारा कोई हमसफर है?
हाँ, मेरा हमसफर है।
और उसे परवाह नहीं तुम अकेली रात को अजनबियों से मिलती फिरो?
ख़ैर... वह...
सवाल क्या था?
ज़रा रुको। तुम क्या करने की कोशिश कर रही हो?
तुम मुझे अपने चक्कर में फँसाना चाहती हो?
क्या? नहीं तो।
तो मेरे दिमाग़ में वो अजीब से विचार क्यों आ रहे हैं?
-मैं सच में नहीं... -ख़ैर, भूल जाओ।
क्योंकि कोई औरत डैनी बेली को बाँध नहीं सकती, किसी तरह से नहीं।
बेशक़।
जब एक गिलहरी को चाहिए दूसरी गिलहरी तो वह बँधने की ज़हमत नहीं करता
मुझे प्राइवेट शो मिल रहा है।
और रॉबिन कभी सोचता नहीं आगे क्या होगा
जब उसे कोई ज़रूरत होती है
तुम कितना अच्छा गाते हो।
मैं तो जंगल में फिर रहे जानवर जैसा हूँ
तो यह एक सच है जिसे तुम्हें मानना होगा
बेहतर एजेंट चाहिए।
तुम मुझे वश में नहीं कर सकती यह हिरण तो आज़ाद फिरने के लिए बना है
एल पासो की एक घुड़सवार मुझे देख मुस्कुराई और अपनी रस्सी निकाली
और उसी पल मैंने रफ़्तार बढ़ाई अरे, तुम मुझे अपने वश में नहीं कर सकती
तुम मुझे अपने वश में नहीं कर सकती मैं हूँ सागर के ऊपर लहराती पवन जैसा
एनाबेला नाम की एक संगीत की टीचर ने
जी जान लगा दी मुझे अपना बनाने में
पर मैंने अकेले रहना ही चुना तुम मुझे अपने वश में नहीं कर सकती
सच है यह
पर अगर कोई कर सकती
तो वह तुम जैसी ही कोई होती
मैं डांस नहीं करती। मेरा मतलब, मैंने एक साल टैप...
हमारे जिस्मों को बात करने दो।
हमारे मुँह भी तो जिस्म का हिस्सा ही हैं, तो...
और ना जाने क्यों देख सकता हूँ मैं
होगा कैसा हमारा भविष्य
एक प्यारे से छोटे से घर में जहाँ लगी होगी सफेद बाड़
और होगा एक ट्रैक्टर जिसकी हमेशा करनी होती होगी मरम्मत
और नाज़ से मुस्कुराती हुई है वह सबसे सुंदर दुल्हन
मेसन-डिक्सन रेखा के इस पार
हमारे होंगे एक या दो या तीन नन्हे बच्चे
दो बेटियाँ तुम्हारे लिए और दो बेटे मेरे लिए
क्या सारे बच्चे हम दोनों के लिए नहीं होने चाहिए?
और हम दोनों दो जिस्म एक जान होंगे
जब तक कि मौत हमें जुदा ना कर दे
पर ऐसा कभी नहीं होगा।
क्योंकि तुम वश में नहीं कर सकती
मुझे
वाह। शाबाश।
गाना तो बहुत ज़बरदस्त था।
कौन सा गाना?
जो तुम मुझे अभी सुना रहे थे।
गा रहा था?
अच्छा।
देर हो गई है। मैं थक गई हूँ।
हालात अजीब हो रहे हैं।
तो, शुक्रिया और गुड नाइट।
कल रात के लिए माफ़ी चाहता हूँ।
मेरा सच में सोने का कोई इरादा नहीं था।
पर कल की ग़लती की भरपाई के लिए,
आज हम प्यार की सुरंग में जितनी बार तुम चाहो उतनी बार राइड करेंगे।
हाँ, मैं ठीक हूँ। मुझे बहुत भूख लगी है।
हम ऑर्डर कर सकते हैं? वेट्रेस!
गुड मॉर्निंग। आप लोग कैसे हैं?
कल रात अच्छे से सोए?
हाँ, बेट्सी। घोड़े बेचकर सोया।
अरे, बाप रे, "घोड़े बेचकर"?
यह तो मज़ेदार है, क्योंकि घोड़े बेचकर कौन सो पाता है।
आप कितने मज़ाकिया हैं!
-मैं इतना मज़ाकिया नहीं हूँ। -यह सच में मज़ाकिया नहीं है।
-क्या हम कुछ ऑर्डर कर सकते हैं? -बेशक़।
आपकी किस्मत अच्छी है, क्योंकि आज हमारे पास दुनियाभर में मशहूर कॉर्न पुडिंग उपलब्ध है।
कॉर्न पुडिंग? वह क्या है?
क्या?
क्या आप यह कह रही हैं कि आपने कभी कॉर्न पुडिंग का नाम नहीं सुना?
इन्होंने कॉर्न पुडिंग का नाम नहीं सुना!
अरे, नहीं। यह एक गाना है। तुमने एक और गाना शुरू कर दिया।
कॉर्न पुडिंग, कॉर्न पुडिंग
हम इसमें शामिल ना हों तो?
मेरी जान को पसंद है कॉर्न पुडिंग
वह खाती है उसे हमेशा
कई बार सोचता हूँ मैं
क्या वह चाहती है उसे मुझसे ज़्यादा?
मेरी जान को पसंद है कॉर्न पुडिंग
मेरे पास है रेसिपी
तो अगर उसे चाहिए मेरी पुडिंग
शादी करनी होगी उसे मुझसे
अरे, शादी करनी होगी उसे मुझसे
डालते हो तुम पुडिंग में कॉर्न और कटोरी में पुडिंग
वह कटोरी डालते हो अपने पेट में क्योंकि अच्छी होती है सेहत के लिए
डालते हो तुम पुडिंग में कॉर्न और कटोरी में पुडिंग
वह कटोरी डालते हो अपने पेट में क्योंकि अच्छी होती है सेहत के लिए
किसे चाहिए कॉर्न पुडिंग?
हमें चाहिए कॉर्न पुडिंग
किसे चाहिए कॉर्न पुडिंग?
हमें चाहिए कॉर्न पुडिंग
-क्या? -लगता है वे चाहते हैं हम एक छंद गाएँ।
-मैं नहीं गा रहा और तुम नहीं गा रही। -चलो भी, मज़ा आएगा।
नहीं। मत गाना।
कभी खाई नहीं कॉर्न पुडिंग
क्यों?
और हो सकता है ना खा पाऊँ
पर अगर है आपके पास फालतू
"फालतू"?
चखना चाहूँगी मैं ज़रूर
ओह, इसे चखनी है ज़रूर
कॉर्न, कॉर्न, कॉर्न, कॉर्न, कॉर्न
पुडिंग!
यम!
वह कितना अजीब था।
ऐसा था कि जैसे ही मैंने गाना शुरू किया, मुझे पता चल गया कि क्या गाना है।
बढ़िया है। अब हम चलें प्लीज़?
-क्या? क्यों? -मज़ाक कर रही हो?
तुम पूरे शहर के साथ पिछले पाँच मिनट से
कॉर्न पुडिंग के बारे में गा रही थी।
क्या किसी ने कहा, "कॉर्न पुडिंग"?
बस, हम जा रहे हैं।
-अच्छा, ख़ैर, यह तुम पर है। -कॉर्न पुडिंग
मुझे बस बुरा लग रहा है, पता है?
सब कितने अच्छे थे। हमने अलविदा भी नहीं कहा।
और एक और गाना शुरू होने का जोखिम लेते?
वे ठीक रहेंगे।
क्या?
ज़रा रुको।
क्या हो रहा है?
-लगता है हम यहाँ से नहीं जा सकते। -बेशक़, हम जा सकते हैं।
अच्छा, यह अजीब है।
यह तो जैसे जादू है या...
-यह जादू नहीं है। -तो फिर क्या है?
पता नहीं। यह कोई मायावी पुल या कुछ और है।
मायावी पुल? वह क्या हो सकता है?
यह होगा, अच्छा?
मैं कुछ कोशिश करता हूँ।
यह नहीं हो सकता।
क्या हो रहा है, जॉश? यह क्या है?
शमिगाडून में एक बार प्रवेश करने के बाद
यह है सच कि तुम जा नहीं पाओगे जल्द
इसकी सीमाओं में बंध गए हो तुम
जब तक आख़िर मिल नहीं जाता सच्चा प्यार
पर ना मिलने तक, तुम्हें रहना होगा यहाँ
जीवन है एक म्यूज़िकल हर दिन जहाँ
क्या वह लेप्रकॉन था?
हाँ।
उसने कुछ कहा। क्या कहा उसने?
पता नहीं।
मैं तो इस बात पर ज़्यादा ध्यान दे रहा था कि कैसे वह इस दुनिया में
क्या असली है और क्या नहीं के बारे में मेरी रचना को चकनाचूर कर रहा था
क्योंकि वह एक लेप्रकॉन था।
"जीवन हर दिन एक म्यूज़िकल है।"
यह कोई टूरिस्ट स्पॉट नहीं है।
यह एक म्यूज़िकल है।
हम एक असली म्यूज़िकल में हैं।
अरे, नहीं, हे भगवान, नहीं।
पर उसने कहा कि हम यहाँ तब तक हैं जब तक हमें असली प्यार मिल नहीं जाता, जो...
मैं तुम्हें प्यार करती हूँ। क्या तुम मुझे प्यार करते हो?
क्या? हाँ, बेशक़।
तो अब जब हमें नियम पता हैं, फिर से पुल पार करने की कोशिश करते हैं।
हाँ। अब हमें पता है।
आई लव यू।
आई लव यू टू।
सुना आपने, लेप्रकॉन जी?
हम एक दूसरे से प्यार करते हैं।
स्वागत है हमारे छोटे से शहर में
जहाँ मिलेंगे बस दोस्त ही दोस्त
और कभी ना मिलेगा कोई गुस्से में
-हेलो, दोस्तो। -हेलो, पीट।
कह सकते हैं पक्का सोच रहे हो तुम क्या कहते हैं हम
इस ख़ूबसूरत, गज़ब जादुई सी दुनिया को
शमिगाडून
जहाँ सूरज चमकता है जुलाई से जून
और हवा है मीठी जैसे हो मैकरून
शमिगाडून
जहाँ एक मर्द सपने देख सकता है, बड़े से बड़े सपने भी
और उसके साथ हो सकती है कोई भी लड़की
और सबके लिए है उम्मीद चाहे हों बड़े या छोटे
कोई मीन मेख नहीं, लेकर आना अपना छाता
और हम इसे कहते हैं
शमिगा
शमिगा, शमिगा, शमिगा, शमिगा
एस-सी-एच-एम-आई-जी-ए-डी-ओ-ओ-ओह!
शमिगाडून!
उपशीर्षक अनुवादक: मोनिका सराफ़